પરંતુ એક દિવસ પ્યારી ગાયબ થઈ જાય છે. તેની તલાશના અંકોડા મેળવતાં રાનીને ખબર પડે છે કે તેની પ્યારી તો વેશ્યાવૃત્તિ માટે બાળકોને ઉઠાવી જતા બહુ મોટા રૅકેટનો ભોગ બની ગઈ છે. વળી આ હાઈ-પ્રોફાઇલ સેક્સ-ટ્રાફિકિંગનું જાળું એટલું ગૂંચવણભરેલું છે તથા એટલુંબધું ફેલાયેલું છે કે એને ઊકેલવું આસાન નથી. વળી એના અસલી સૂત્રધાર કોણ છે એ પણ કોઈ જાણતું નથી, પરંતુ રાની પીછો નથી છોડતી. ચોર-પોલીસની આ રેસમાં ખુદ રાની અને તેનો પરિવાર પણ મુશ્કેલીમાં મુકાઈ જાય છે. એક તબક્કે રાની અને સેક્સ-રૅકેટનો સૂત્રધાર બન્ને સામસામાં આવી જાય છે. પણ પછી? રાનીને પ્યારી મળે છે, પણ કેવા સંજોગોમાં? વેલ, એ માટે ઓવર ટુ ‘મર્દાની’ ધ ફિલ્મ.